**Pamatojoties uz strukturēšanas mērķiem, principiem un attīstības stratēģiju, ir izveidota četru līmeņu vadības matrices struktūra**

**Pirmais līmenis** - direktors - galvenā administratīvā persona skolā, kura realizē vienpersonisku vadību un ir personīgi atbildīga par visu, ko izglītības iestādē dara visi vadībai pakļautie subjekti, ir atbildīga par visu skolas darbību. Direktors izstrādā darbības politiku, stratēģiju un vada organizāciju mijiedarbībā ar apkārtējo vidi.

Šajā pašā modeļa līmenī atrodas arī augstākie koleģiālās un sabiedriskās vadības veidojumi, kuriem ir konkrēts tiesiskais statuss: Skolas padome un Pedagoģiskā padome. Šī līmeņa pārvaldes subjekti nodrošina visas pārvaldes sistēmas vienotību, nosaka izglītības iestādes un visu tās apakšvienību attīstības stratēģisko virzienu.

**Otrais līmenis** - direktora vietnieki izglītības jomā, direktora vietnieks saimnieciskajā darbā, izglītības iestādes bibliotekārs, māsa bērnu aprūpē, lietvedis. Viņi ir atbildīgi par zemāko vadītāju darbu, bet dažreiz arī par katru sava padotā darbu. Ir atbildīgi arī par viņam pakļauto grupu saliedētību, grupu motivāciju darbam un vienotu vērtību orientāciju. Šis līmenis veic direktora pastarpinātas izglītības sistēmas vadības funkciju.

**Trešais līmenis** - šajā vadības līmenī piedalās metodisko komisiju vadītāji. MK vadītājs  ir atbildīgs par katra viņam padotā darbu, bet nav atbildīgi par citu vadītāju darbu. Viņš kontaktējas ar katru no savas grupas dalībniekiem, motivē darba izpildi, organizē grupas darbu. Vadība šajā līmenī pamatojas galvenokārt uz personiskajiem kontaktiem, notiek neformalizēti un ņemot vērā individuālās īpatnības.

**Ceturtais līmenis** - skolas skolotāji, atbalsta personāls, skolas darbinieki.